kardosdrur/scandi-wiki huggingface dataset:
Hvidovre Stadion

Hvidovre Stadion eller Pro Ventilation Arena er et atletik- og fodboldstadion i Hvidovre. Stadionet er Hvidovre AM (atletik) og Hvidovre IFs (fodbold) hjemmebane. 

Opvisningsbanen blev etableret 1954, og tribunen blev taget i brug i 1970. Der er plads til cirka 12000 tilskuer, hvoraf cirka 4600 er siddepladser på tribunen.

Efter en omfattende renovering i 2016 er det nu Danmarks syvende stadion med otte rundbaner. Der er lagt varme i banen der gør at også atletikløbebane 1 og til dels også bane 2 vil være sne- og isfri. Stadion har et 1000 lux lysanlæg.

Tilskuerrekord 
14 000, Hvidovre IF mod Frem i 1966.

Se også 
Fodboldstadioner i Danmark

Referencer

Eksterne henvisninger 

Hvidovre Stadion 
Hvidovre Stadion på stadionguide.dk  

Fodboldstadioner i Danmark
Atletikstadioner i Danmark
Stadion
Bygninger, konstruktioner og anlæg i Hvidovre Kommune
Hvidovre Idrætsforening
Elefantpassernes børn

Elefantpassernes børn er en roman fra 2010 skrevet af den danske forfatter Peter Høeg. Den handler om Familien Finø, der er noget ud over det sædvanlige. Forældrene har tidligere været i myndighedernes søgelys på grund af svindel med mirakler. Romanens to hovedpersoner Peter og Tilte påbegynder en eftersøgning for at forhindre, hvad de mistænker er en ny forrykt plan.

Eftersøgningen bliver hurtigt en flugt. Den fører dem gennem de særeste adelige, kriminelle og religiøse miljøer og ind på livets store spørgsmål. Børnene møder udfordringer, som kun kan overvindes med deres snarrådighed og tro på, at der er en dør ud i friheden, selv om alle veje synes at være lukkede.

Fortællingen rummer en række beskrivelser af træning som den kendes i dzogchen.

Bøger af Peter Høeg
Litteratur i 2010
Antoine Laurent de Jussieu

Antoine Laurent de Jussieu (født 12. april 1748 i Lyon, død 17. september 1836 i Paris) var en fransk botaniker.

Jussieu fastslog et naturligt vækstsystem som kan anses for at være en videreudvikling og forbedring af Linnés system. Jussieu var den første til at beskrive mange vækstfamilier. Hans mest kendte værk er Genera plantarum fra 1789. Fra 1770 til 1826 var Jussieu professor ved Jardin des Plantes i Paris.

Jussieu indvalgtes i 1788 som udenlandsk medlem nummer 142 af Kungliga Vetenskapsakademien.

Hans søn Adrien de Jussieu var også botaniker og overtog i 1826 ledelsen af Jardin des Plantes.

Bibliografi 
 Genera Plantarum, secundum ordines naturales disposita juxta methodum in Horto Regio Parisiensi exaratam, anno 1774. MS. notes. Parisiis, 1789.

Botanikere fra Frankrig
Medlemmer af Kungliga Vetenskapsakademien
Botanikere med autornavne
Franskmænd i 1700-tallet
Franskmænd i 1800-tallet
Carlo Marochetti

Carlo (Charles) Marochetti (1805 i Torino – 1867 i Paris) var en italiensk-fransk billedhugger.

Biografi 
Marochetti voksede op i Paris som fransk borger. Han studerede i Rom 1822-1830, blev præmieret for statuerne Ung pige leger med en hund (1829) og Nedstyrtet engel (1831), og boede 1832-1848 i Frankrig.

Han udførte flere arbejder i Paris, blandt andet et panel i Triumfbuen, Vincenzo Bellinis grav på Cimetière du Père-Lachaise-kirkegården og en rytterstatue af Emmanuel Philibert, hertugen af Savoy, på Piazza San Carlo i Torino. Marochetti fulgte kong Louis-Philippe af Frankrig i eksil i Storbritannien efter julirevolutionen i 1848.

Resten af sit liv boede han for det meste i London, hvor han blandt andet udførte en statue af dronning Victoria, en rytterstatue af Richard Løvehjerte til verdensudstillingen i 1851 (denne statue blev i 1860 støbt i bronze og placeret udenfor Overhuset), en statue af Robert Stephenson (1871) en buste af William Makepeace Thackeray (i Westminster Abbey), og marmorbuster af dronning Victoria og prins Albert til mausolæet i Windsor-parken.

Marochetti blev udnævnt til baron af Kongen af Sardinien og var desuden ridder af Æreslegionen.

Eksterne henvisninger 

Billedhuggere fra Italien
Billedhuggere fra Frankrig
Riddere af Æreslegionen
Personer fra Torino
Italienere i 1800-tallet
Baroner fra Italien
Medlemmer af Royal Academy of Arts
Pilot Pen Tennis 2006

Pilot Pen Tennis 2006 er en tennisturneringen som bliver spillet på hard courts. Det var den 22. udgave af turneringen. Pilot Pen Tennis, er en del af 2006 ATP Tour, og 2006 WTA Tour. Den foregik på Cullman-Heyman Tennis Center i New Haven, USA, fra den 20 August til den 26 August, 2006.

Mestere

Herresingleingles 
Uddybende artikel: Pilot Pen Tennis 2006 - Herresingle
 Nikolay Davydenko - Agustín Calleri 6-4, 6-3.

Damesingle 
Uddybende artikel: Pilot Pen Tennis 2006 - Damesingle
 Justine Henin - Lindsay Davenport 6-0, 1-0 ret.

Herredouble 
Uddybende artikel: Pilot Pen Tennis 2006 - Herredouble
 Jonathan Erlich /  Andy Ram def.  Mariusz Fyrstenberg /  Marcin Matkowski 6-3, 6-3.

Damedouble 
Uddybende artikel: Pilot Pen Tennis 2006 - Damedouble
 Zi Yan /  Jie Zheng def.  Lisa Raymond /  Samantha Stosur 6-4, 6-2.

Eksterne links 
 Official website
 Men's Singles Draw
 Men's Doubles Draw
 Men's Qualifying Singles Draw
 Women's Singles, Doubles and Qualifying Singles Draws 

2006
WTA Tour 2006
Åresjön

Åresjön er en sø beliggende i 372,40 meters højde over havet i Åredalen, Jämtlands län, Sverige, med Indalsälven som væsentligste tilløb og afløb. Søen er 6,4189 km² stor, har en 9,80 meter gennemsnitlig dybde og er 19,20 meter på sit dybeste sted. Europavej E14 og Mittbanan løber langs den nordlige søbred gennem Åre og nogle mindre bebyggede områder. Åre Skiområde ligger nord for søen, og Åreskutan og Renfjället knejser på hver sin side af dalen. Søen er frossen fra sent i november til tidligt i maj, hvilket gør den perfekt for skøjteløb.

Kildehenvisninger 

Jämtlands län
Søer i Sverige
Herman Løvenskiold (1701-1759)

Herman Leopoldus Løvenskiold (født 6. april 1701 i Vold, Bolvig, død 19. september 1759 i Borgestad) var en dansk-norsk godsejer og kancelliråd, halvbror til Severin Leopoldus Løvenskiold.

Han var ejer af Bolvig Jernværk (1728-39, og fra 1742), Borgestad Hovedgård (1731) og Fossum Jernværk (1739). Alle ejendommene ligger i søndre del af Bratsberg Amt  (nu Telemark fylke), og Fossum er fortsat i slægtens eje.

Han var søn af Herman Løvenskiold og Inger Borse. Både fader og sønner blev adlet 6. november 1739. 1725 havde han været udenlands og 21. januar 1728 var han blevet kancelliråd.

15. juli 1728 ægtede han Margrete Deichmann (1708-1759). De fik bl.a. sønnerne Herman Leopoldus og Severin, der overtog godserne.

Han er begravet ved Gjerpen Kirke.

Kilder 
 Danmarks Adels Aarbog, 2 (1949).

Herman 2
Godsejere fra Norge
Danskere i 1700-tallet
Kancelliråder fra Danmark
Fabrikanter fra Norge
Charles Borre Selby

Charles Borre lensbaron Selby (31. august 1778 i København – 30. juli 1849 sammesteds) var en dansk diplomat og godsejer.

Han var søn af baron Charles August Selby. I en alder af 21 år blev han attaché ved det danske gesandtskab i Stockholm, var derpå legationssekretær i Berlin fra 1801-06, afbrudt med et ophold i Sankt Petersborg som midlertidig chargé d'affaires fra 1803-04, og synes derefter at have arbejdet en tid i Udenrigsdepartementet. 1809 var han med Niels Rosenkrantz i Jønkøping under fredsforhandlingerne, og i juli 1810 sendtes han som emissær til Sverige for hemmeligt at virke for Frederik VI's kandidatur til den svenske trone, en sendelse, der ikke førte til det tilsigtede mål. Fra 1810-13 var Selby gesandt i Kassel ved kong Jérôme af Westfalens hof. Efter at have været en tid ude af statens tjeneste blev Selby i 1820 gesandt i Haag, en post, som han beklædte lige til året 1842, da han forlod den diplomatiske karriere og vendte hjem, hvor han døde 30. juli 1849 på landstedet Bonne Espérance ved København. Under sin diplomatiske tjenestetid var han successivt blevet kammerherre 1809, Kommandør af Dannebrog 1824, Storkors 1826 og gehejmekonferensråd 1836.

Selbys hustru, hvem han havde ægtet 1. juli 1806, og som først havde været forlovet med kammerherre Bernt Anker, var Christiane Georgine Louise f. Falbe (15. april 1786 i
Helsingør – 11. november 1843 i København), datter af inspektør ved Øresunds Toldkammer, kaptajn Ulrik Anton Falbe (1746-1795) og Ide Marie f. Møller (1763-1842). Selby var sikkert en meget flittig og samvittighedsfuld embedsmand, hvad de af ham efterladte akter vidner om, men han har næppe spillet nogen fremtrædende rolle som diplomat og ej heller som godsejer, en stilling, han ikke havde nogen tilbøjelighed til, thi han var meget glad ved i året 1840 at kunne sælge sine godser på Falster. I stedet for godserne blev der oprettet et pengefideikommis, og han blev i 1843 ophøjet til lensbaron som besidder af Det friherrelige Selbyske Forlods. Forlodset blev arvet af Selbys dattersøn, grev Preben Charles Bille-Brahe til Hvedholm, der antog navnet Bille-Brahe-Selby.

Kilder 
 Christopher Zytphen-Adeler, "Selby, Charles Borre", i: C.F. Bricka (red.), Dansk Biografisk Lexikon, København: Gyldendal 1887-1905.
 Thomas Hansen Erslew, Almindeligt Forfatterlexicon for Kongeriget Danmark med tilhørende Bilande fra 1814
 Danmarks Adels Aarbog 1888.
 Elvius og H.R. Hiort-Lorenzen, Patriciske Slægter I.

Lensbaroner fra Danmark
Godsejere fra Danmark
Gesandter fra Danmark
Danskere i 1800-tallet
Personer fra København
Charles Borre
Storkors af Dannebrog
Personer i Dansk Biografisk Leksikon
Kammerherrer fra Danmark
Gehejmekonferensråder fra Danmark
Caspar Frederik Gram

Caspar Frederik Gram (17. juli 1807 i Nexø – 22. april 1857) var en dansk præst og politiker.

Han var søn af toldoppebørselsbetjent Lars G. (d. 1831) og Louise f. Dircks (d. 1849), blev student fra Rønne 1826 og tog teologisk embedseksamen 1834. Efter at have været huslærer på først Ausumgård 1828-31 og siden hos hofjægermester C.F.B. Brun på Krogerup blev han 1836 sognepræst i Daler Sogn ved Møgeltønder og 1849 2. kapellan ved Holmens Kirke i København samt 1852 præst og sygetrøster ved Søetatens Hospital. I dette embede døde han 22. april 1857. Han ægtede 1836 Nicoline Christiane Wolf (1801-1884), datter af adjunkt Peder Rud. Wolf i Vordingborg.

Gram valgtes til medlem af den grundlovgivende Rigsforsamling i Ribe Amts 5. kreds og valgtes til Folketinget 1849. 1852 valgtes han i Bornholms 2. Kreds, 1853 i Københavns 8. og 1855 igen i sin gamle kreds på Bornholm. I Rigsdagen stemte han med det nationalliberale parti, men tog kun liden del i forhandlingerne.

Kilder 
 Ludvig Koch, "Gram, Caspar Frederik", i: C.F. Bricka (red.), Dansk Biografisk Lexikon, København: Gyldendal 1887-1905.
 Thomas Hansen Erslew, Almindeligt Forfatterlexicon for Kongeriget Danmark med tilhørende Bilande fra 1814.

Personer fra Bornholm
Præster fra Danmark
Teologer fra Danmark
Medlemmer af Den Grundlovgivende Rigsforsamling
Folketingsmedlemmer i 1840'erne
Folketingsmedlemmer i 1850'erne
Politikere fra De Nationalliberale
Personer i Dansk Biografisk Leksikon
Transformatorstation

En transformatorstation, ofte kaldet transformerstation, er et anlæg (node) i elnettet, som muliggør at elektricitetens vej fra indgående ledninger kan dirigeres til udgående ledninger på en sikker måde. Det er ofte en bygning opført af sten eller metal, der giver læ og afdækning til en transformator, der transformerer den elektriske spænding ned fra f.eks. 10...36kV - til 230V og 400V som er elforsyningsnettets forsyningsspænding, så den kan anvendes af forbrugere og det private erhvervsliv.

Et andet eksempel på en transformatorstation er et transformatortårn, som hovedsageligt er designet til at sende elforsyningsnettet ud via luftledninger.

Fordeling af elektricitet i luftledninger 
Når elektricitet skal transporteres over større afstande, er det nødvendigt at sætte den elektriske spænding op. Men når strømmen via ledningsnettet skal ud til slutbrugerne, skal spændingen igen sættes ned. Inden det blev almindeligt at lægge el-kablerne i jorden, skete denne transformering typisk i et transformatortårn, hvor transformatoren var monteret i ledningshøjde, øverst i tårnet.

Funktioner 
 Ved behov omtransformeres spændingen.
 Overvåge at spændinger og strømme holdes indenfor specificerede niveauer. Både ved overbelastninger og for eksempel lynnedslag. Det kan delvist sammenlignes med en sikringsfunktion.
 Modvirke reaktive belastninger ved lange overførsler med seriekondensatorer og reaktorer.
 Bryde eller slutte en ind- eller udgående ledning indenfor brøkdele af et sekund. Det kan delvist sammenlignes med en omskiftersfunktion, men for meget større spændinger og strømme.
 Afbryde en ledning eller udstyr for at man med dobbelt sikkerhed kan vedligeholde. Dette svarer til at "trække stikket ud af stikkontakten".
 Jorde og kortslutte en afbrudt ledning eller udstyr for yderligere at øge sikkerheden ved vedligeholdelse.
 Jorde linjer ved lynnedslag med overspændingsbeskyttelse.

Billeder

Eksterne henvisninger 

 
Elforsyning
Bygninger, konstruktioner og anlæg
P-P-kæde

En P-P kæderne (proton-proton kæderne) betegnelsen for er en række Hydrogen og Helium kernereaktioner som sker i alle stjerner, herunder selvfølgelig også solen.

Der eksisterer 3 forskellige former for brintfusion i stjerner.

Model for betegnelser ved atomer: AZx hvor A er atomvægt, Z er antal protoner og x er det kemiske symbol.

PP I kæden 
PP I kæden består af tre reaktioner. 

I 99,75% af tilfældene er første trin en egentlig PP reaktion, som forløber således:

i 0,25% af tilfældene er trin 1 i stedet den såkaldte PeP (Proton-elektron-Proton)-reaktion i stedet for PPI kæden:

trin 2:

trin 3: der er 3 forskellige varianter, som optræder med forskellig hyppighed

Summen af fusioner og energifrigørelser i PPI:

hvor H and He er isotoper af Brint og Helium, e+ er en positron (en positivt ladet elektron), γ er en gamma foton og νe er en neutrino.

Hver PPI-kædereaktion frigør altså millioner af elektronvolt (MeV), men trods navnet er en MeV en meget lille energimængde. Til gengæld er antallet af reaktioner pr. sekund kolossalt stort.

PP II kæden

PP III kæden 
PP III kæden findes i 2 varianter.

Variant 1 (99,89% af tilfældene):

Variant 2 (som til tider betegnes kæde 4, er meget sjælden og forekommer i kun 0,11% af tilfældene):

Kernefusion
Astrofysik
Pilot Pen Tennis 2008- Damesingle



Finalen 
 Caroline Wozniacki –  Anna Chakvetadze, 3–6, 6–4, 6–1
 Det var Caroline Wozniacki's anden titel i 2008 og samlet i hendes karrierer.

Øverste halvdel

Nederste halvdel 

2008- Damesingle
Tennis i 2008
Servette FC

Servette FC er en fodboldklub hjemmehørende i den schweiziske by Geneve.
4. februar 2005 gik firmaet bag Servette konkurs med en gæld på over 10 millioner schweizerfranc.
Spillerne havde ikke fået løn siden november året før. Deres U21-hold gennemførte resten af sæsonen, hvorefter klubben blev degraderet til tredjebedste liga.
Servette har siden formået at spille sig op i den næstbedste række, hvor den frister tilværelsen endnu i 2010.

Titler 
 Schweiziske mesterskaber (17): 1907, 1918, 1922, 1925, 1926, 1930, 1933, 1934, 1940, 1946, 1950, 1961, 1962, 1979, 1985, 1994 og 1999
 Schweiziske pokalturnering (7): 1928, 1949, 1971, 1978, 1979, 1984 og 2001

Kendte spillere 
  John Eriksen (1986-1989) – 87 kampe / 75 mål
  Miklos Molnar (1991-1992) – 34 kampe / 18 mål
  Karl-Heinz Rummenigge (1987-1989) – 50 kampe / 34 mål
  Alexander Frei (2000-2003) – 64 kampe / 36 mål
  Oliver Neuville (1992-1996) – 108 kampe / 41 mål
  Håkan Mild (1993-1995) – 21 kampe / 1 mål

Europæisk deltagelse 

Fodboldklubber i Schweiz
Etableret i 1890
Theodosius Harnack

Theodosius Harnack (3. januar 1817 i Petrograd – 23. september 1889 i Dorpat) var en tysk teolog, far til Adolf von Harnack og Axel Harnack.

Efter først at have studeret teologi i Dorpat og senere fortsat sine studier i Berlin, Bonn og Erlangen blev han 1847 ekstraordinær og det følgende år ordentlig professor i praktisk teologi i Dorpat. I 1853 forflyttedes han til Erlangen, men kom 1866 tilbage til Dorpat, hvor sygdom allerede 1875 nødte ham til at opgive sin lærergerning.

Harnack tilhørte den strengt konfessionelle ortodoks-lutherske retning og udøvede både gennem sine forelæsninger, sine prædikener og især gennem sine talrige skrifter en betydelig indflydelse på forholdene i den livlandske kirke. Mest bekendt blandt hans videnskabelige arbejder er: Luthers Theologie mit besonderer Beziehung auf seine Versöhnungs- und Erlösungslehre, I—II (1862—86) og Praktische Theologie, I—II (1877-78).

Kilder 
 

Teologer fra Estland
Ansatte ved Erlangens Universitet
Faglitterære forfattere fra Estland
Tysksprogede forfattere
Salmonsens
Tyskbaltere
Personer fra Sankt Petersborg
Axel Harnack

Carl Gustav Axel Harnack (født 7. maj 1851 i Dorpat, død 3. april 1888 i Dresden) var en tysk matematiker,
søn af Theodosius Harnack, tvillingbror til Adolf von Harnack.

Harnack virkede som professor ved de tekniske højskoler i Darmstadt (1876—77) og Dresden; hans vigtigste matematiske undersøgelser angår Fourierske rækker og funktioner af en reel variabel.

Af hans værker kan nævnes Elemente der Differential- und Integrairechnung (1881) og Grundlagen der Theorie des logarithmischen Potentials und der Potentialfunktion in der Ebene (1888).

Matematikere fra Tyskland
Personer fra Tartu
Aske Bang

Aske Bang (født 1. april 1988) er en dansk filminstruktør og skuespiller. Han er uddannet fra Den Danske Filmskole i 2015. Bang fik sit gennembrud med kortfilmen Ladyboy som vandt prisen 'Bedste Fiktion' ved Ekko Shortlist Awards 2014. Hans film Silent Nights var nomineret til Oscar for bedste kortfilm i 2016.

Bang fik sit gennembrud som skuespiller i tv-serien Album som teenage drengen Jon Olufsen. Siden hen har han været med i en række film og tv-serier.

Bangs far er manuskriptforfatter og filminstruktør Ib Kastrup som bl.a. har skrevet spillefilmen Hvidsten Gruppen.

Bang og Allan Hyde ejer sammen selskabet Gourmetfilm, hvor de har haft stor succes med kortfilmen Fly on the Wings of Love og miniserien Alla Salute.

Filmografi (som skuespiller)

Film

Tv-serier

Filmografi (som instruktør)

Spillefilm 
 Døden Kører Audi - i udvikling på Zentropa

Kortfilm 
 Silent Nights - (29 min) - Produceret af M&M - Nomineret til en Oscar for bedste kortfilm i 2016
 Den Fremmede - (29 min) - Afgangsfilm Den Danske Filmskole
 Julie & Rafiq - (49 min) - Midtvejsfilm Den Danske Filmskole
 Fly on the Wings of Love - (16 min) - Gourmetfilm
 Ladyboy - (29 min) - Gourmetfilm
 Dværgen og Luderen - (5 min)

Referencer

Eksterne henvisninger 
 

Skuespillere fra Danmark
Volkswagen D24TIC-motor

Volkswagen D24TIC-motoren er en dieselmotor på 2,4 liter med seks cylindre i række og enkelt overliggende knastaksel, produceret af Volkswagen fra august 1991 til december 1996.

Teknisk beskrivelse og effekt 
Motoren er identisk med Volkswagen D24T-motoren og den tidligere Volkswagen D24-motor, men er desuden udstyret med intercooler for at hjælpe turboladeren med at opnå en højere effekt.

Applikationer 
 Volvo 740 08/1986−10/1988
 Volvo 760 08/1985−07/1992
 Volvo 940 08/1990–02/1998
 Volvo 960 09/1991−12/1996
 Volkswagen LT 08/1991−12/1995 (ACL)

Se også 
 TDI (motor)
 Turbodiesel

Kilder 

D24TIC-motor
Dieselmotorer
ÍA Akranes

Íþróttabandalag Akranes er en fodboldklub hjemmehørende i den islandske by Akranes.
Klubben har siden sin stiftelse i 1946 vundet det islandske mesterskab 18 gange.
Klubben har også en mængde andre sportsgrene på repertoiret, eksempelvis: basketball, volleyball, golf, gymnastik, etc.

Titler
 Islandske mesterskaber (18): 1951, 1953, 1954, 1957, 1958, 1960, 1970, 1974, 1975, 1977, 1983, 1984, 1992, 1993, 1994, 1995, 1996 og 2001
 Islandske pokalturnering (9): 1978, 1982, 1983, 1984, 1986, 1993, 1996, 2000 og 2003

Europæisk deltagelse 

Fodboldklubber i Island
Etableret i 1946
Akranes
Pilkington

Pilkington er en multinational glasfabrikant med hovedkontor i St. Helens i Storbritannien. Firmaet blev grundlagt i 1826, og blev i 2006 opkøbt af det japanske NSG.

Pilkington udviklede i 1950'erne floatglasmetoden til fremstilling af planglas.

Pilkington i Sverige 
Pilkington startede i 1976 et anlæg til fremstilling af floatglas i Halmstad, som var firmaets første fabrik i Norden. Anlægget har siden 1980 også leveret restvarme til Halmstads fjernvarmenet.

Pilkington har i Sverige også fremstilling af termoruder i Vetlanda og af bilglas i Landskrona.

Kilder 

Fremstillingsvirksomheder fra Storbritannien
Etableret i 1826
Glasvirksomheder
Hide

Hide kan henvise til flere ting:
 Hide (musiker), en japansk musiker fra bandet X Japan.
 Hide (band)
 Hide (areal)
 The Hide, en film fra 2008.
Peter Christian Bianco Boeck

Peter Christian Bianco Boeck (født 29. januar 1812 i Sæby, død 4. december 1876 på plantagen Work and rest på St. Croix, Dansk Vestindien) var en dansk officer.

Han var søn af etatsråd Christian Carl Boeck, senest herredsfoged i Elbo, Brusk og Holmans herreder (d. 1846), og Anna Elisabeth f. Buchhave, datter af praktiserende læge Rudolph Buchhave.

Han blev i 1826 volontær, senere kadet og stykjunker og i 1830 sekondløjtnant i artilleriet; endnu samme år indtrådte han som elev på den nylig oprettede kgl. militære Højskole, og blev et år efter afgangen der fra beordret som kontrolofficer til Sverige. Ved hjemkomsten 1837 ansattes han ved 7. Batteri, senere ved pontonnerkompagniet og i krudtkommissionen, og blev premierløjtnant i 1840, hvorefter han atter sendtes til Sverige, hvor han var i en række af år og i 1847 ægteviedes til Zelma Virginia Moberg, datter af den i 1832 afdøde assessor i Svea Hofret Moberg.

Hjemkommen til Danmark i 1848 (han var kaptajn fra 1846) blev han chef for et granathalvbatteri, men beordredes om efteråret til Lüttich for at kontrollere en større leverance forladerifler og gik derefter atter til Sverige. I 1853 kom han til København som chef for håndværkeretaten, blev i 1856 sekretær i Artilleri-og Konstruktionskommissionen, i 1857 Chef for håndvåbenafdelingen og i 1861 Major, men sendtes samme år på ny til Sverige, hvorfra han ved udsigten til krig kom tilbage, idet han ansattes ved hærens artillerikommando under general Lüttichau.

Denne fulgte han som stabschef til København, men i august samme år (1864) sendtes han til Frankrig for at kontrollere støbningen af de første riffelkanoner til de danske søforter.

I 1865 blev han oberstløjtnant og kort efter tøjmester ved Københavns Arsenal, hvornæst han i 1866 tiltrådte en rejse til Nordamerika for at træffe valget imellem Peabody- og Remington-geværet som bevæbning for vort fodfolk. I det han bestemte sig for det sidste, overdroges ham i 1867-68 kontrollen over leverancen. Han var imidlertid blevet oberst og chef for Tøjhusafdelingen og ansattes efter hjemkomsten fra Amerika tillige som formand i Artilleri- og Konstruktionskommissionen.

Udnævnt til Kommandør af 1. grad af Dannebrog i 1868 udfoldede han endnu i henved 8 år en betydningsfuld virksomhed som chef for Tøjhusafdelingen, var også en tid (fra 1872) formand for Det Krigsvidenskabelige Selskab, men overtog i efteråret 1876 en kontrollerende virksomhed ved fabrikanlæg i Vestindien, hvor han døde samme år og blev begravet.

Boeck var korresponderende medlem af det kgl. svenske Örlogsmanna Selskab.

Der findes en tegning af J.Th. Lundbye 1838 og et posthumt maleri af tysk kunstner, begge i familieeje.

Eksterne henvisninger 

Danskere i 1800-tallet
Kommandører af 1. grad af Dannebrog
Artilleriofficerer fra Danmark
Personer fra Sæby
Foreningsformænd fra Danmark
Personer i Dansk Biografisk Leksikon